NÁJOMNÁ ZMLUVA č......./......../SM
uzatvorená podľa ustanovení zákona č. 116/1990 Zb. 
o nájme a podnájme nebytových priestorov v znení neskorších predpisov
(ďalej len „zmluva“)

ZMLUVNÉ STRANY

Prenajímateľ:
Mestská časť Košice – Juh
Sídlo: Smetanova č. 4, 040 79 Košice
Zastúpený: JUDr. Jaroslav Hlinka, starosta
IČO: 00691046
Bankové spojenie: PRIMA banka Slovensko, a. s.
Číslo účtu: 0404447001/5600
(ďalej len „prenajímateľ“)

Nájomca:
...................................................
Sídlo: .........................................
Zastúpený: .................................
IČO: ..........................................   
Zapísaný v OR OS Košice I., odd. Sro, vložka číslo: ......... (ak ide o s.r.o)                                                    (alebo zapísaný v ŽR SR,.......)
Bankové spojenie:........................
Číslo účtu: ....................................................  
(ďalej len „nájomca“)

I. ÚVODNÉ USTANOVENIA

1.	Prenajímateľ je výlučným vlastníkom nehnuteľnosti: administratívno-prevádzková budova  na Alejovej ulici č. 2 v Košiciach, súp. č. 2869, na parcele č. 504/10, k. ú. Južné mesto, zapísanej na LV č. 13161, ktorú nadobudol od predávajúceho Mesta Košice na základe kúpnej zmluvy č. 584/2004.

2.	Nájomca vyhlasuje, že je právnickou (fyzickou) osobou zapísanou v .................., a je oprávnený uzatvoriť nájomnú zmluvu.

II. PREDMET A ÚČEL NÁJMU

1.	Prenajímateľ touto zmluvou prenecháva a nájomca preberá do užívania nebytové priestory: miestnosť č. .... s  plochou ......... m2, nachádzajúce sa na prízemí budovy označenej v čl. I., bod 1.  tejto zmluvy.

2.	Prenajímateľ sa zaväzuje poskytovať tieto služby spojené s nájmom nebytových priestorov:
-	dodávka vody a odvádzanie odpadovej vody,
-	dodávka tepla,
-	odvoz komunálneho odpadu, 
-	upratovanie spoločných priestorov,
-	dodávka elektrickej energie.

3.	Prenajímateľ prenajíma a nájomca preberá do nájmu predmet nájmu na obchodné a skladové účely.      

4.	Nájomca sa zaväzuje využívať predmet nájmu výlučne na dohodnutý účel.

III.    DOBA NÁJMU, UKONČENIE NÁJOMNÉHO VZŤAHU

1.	Nájomná zmluva sa uzatvára na dobu neurčitú, odo dňa účinnosti zmluvy (podľa čl. VI., bod 4. zmluvy).

2.	Zmluvný vzťah môžu zmluvné strany ukončiť nasledujúcimi spôsobmi: 
          
a)	výpoveďou v písomnej forme, bez udania dôvodu. Výpovedná lehota je 3 mesiace      a začína plynúť od prvého dňa mesiaca nasledujúceho po doručení výpovede,
b)	dohodou zmluvných strán  ku ktorémukoľvek dňu,
c)	odstúpením od zmluvy zo strany prenajímateľa, ku dňu odstúpenia, a to z dôvodov uvedených v čl. V., bod 12 tejto zmluvy, ďalej v prípade, že nájomca je v omeškaní s platením nájomného alebo za služby spojené s nájmom viac ako jeden mesiac, alebo ak nájomca využíva nebytový priestor v rozpore so zmluvou, 
d)	nájomný vzťah môže  zaniknúť aj z dôvodov uvedených v § 14 zákona č. 116/1990 Zb. (zánikom predmetu nájmu, smrťou nájomcu, zánikom právnickej osoby ako nájomcu).

3.	V prípade ukončenia nájmu je povinný nájomca protokolárne odovzdať prenajímateľovi predmet nájmu najneskôr do troch pracovných dní odo dňa ukončenia nájmu.  

4.	V prípade, že nebytové priestory nájomca v uvedenej lehote neodovzdá, prenajímateľ si vyhradzuje právo vstúpiť do nebytového priestoru za účasti Mestskej polície. V takomto prípade bude spísaný zoznam vypratávaných hnuteľných vecí z nebytových priestorov a nájomca bude vyzvaný na ich prevzatie. Ak na základe výzvy nájomca veci neprevezme, budú tieto uložené  u prenajímateľa na náklady nájomcu a nájomca bude o tom upovedomený. V prípade, že veci nájomca nevyzdvihne do 30 dní od uloženia, vyhradzuje si právo tieto prenajímateľ predať v rámci dražby, pričom výťažok po odrátaní nákladov spojených s úschovou bude vyplatený nájomcovi.

IV. VÝŠKA  A SPLATNOSŤ NÁJOMNÉHO,
ÚHRADA ZA SLUŽBY S NÁJMOM SPOJENÉ

1.	Zmluvné strany sa dohodli na výške nájomného a výške zálohových platieb za služby spojené s nájmom. Výška platieb nájomného a zálohových platieb za služby spojené s nájmom je špecifikovaná vo výpočtovom liste, ktorý tvorí  prílohu tejto zmluvy. 

2.	Prenájom nebytových priestorov nájomcovi spolu s výškou nájomného je výsledkom obchodnej verejnej súťaže.

3.	Nájomca  sa zaväzuje uhradiť prenajímateľovi dohodnuté nájomné a zálohu na služby mesačne, vždy do 5. dňa príslušného mesiaca, a to prevodným príkazom na účet prenajímateľa uvedený v tejto zmluve. 

4.	Prenajímateľ uskutoční vyúčtovanie záloh za poskytnuté služby do jedného mesiaca od doručenia faktúry od jednotlivých dodávateľov médií. Zmluvné strany si uhradia preplatok resp. nedoplatok z vyúčtovania do 14 dní od jeho doručenia.

5.	V prípade omeškania s úhradou splatného nájomného sa nájomca zaväzuje zaplatiť prenajímateľovi úroky z omeškania v súlade s § 3 nariadenia vlády SR č. 87/1995 Z. z.

6.	Na zabezpečenie svojej splatnej pohľadávky môže prenajímateľ využiť zádržné právo k veciam vo vlastníctve nájomcu v zmysle § 151s  Občianskeho zákonníka.

7.	V prípade nárastu predpokladanej ceny služieb oproti predchádzajúcemu roku o viac ako 10 % na základe všeobecne záväzného predpisu alebo na základe cenového predpisu, sa zmluvné strany dohodli, že prenajímateľ uskutoční adekvátnu zmenu záloh od najbližšie nasledujúceho štvrťroka.

V.	PODMIENKY NÁJMU

1.	Nájomca prehlasuje, že bol oboznámený so stavom nebytových priestorov a tento stav je mu dobre známy.

2.	Nájomca je povinný hospodáriť s prenajatým majetkom v súlade s ustanoveniami zákona o majetku obcí č. 138/1991 Zb. v znení neskorších predpisov a ustanoveniami Štatútu mesta Košice, najmä:
-	hospodáriť s prenajatým majetkom v prospech rozvoja mestskej časti, jej občanov a ochrany a tvorby životného prostredia,
-	udržiavať majetok, zveľaďovať ho, chrániť a zhodnocovať,
-	chrániť ho pred poškodením a zničením, zneužitím,
-	používať všetky právne prostriedky na ochranu majetku,
-	udržiavať predmet nájmu v stave spôsobilom na riadne užívanie na vlastné náklady.

3.	Poistenie vlastnej prevádzky a vnútorného zariadenia v predmete nájmu zabezpečí nájomca na vlastné náklady.

4.	Nájomca je povinný v predmete nájmu zabezpečiť dodržiavanie príslušných platných  predpisov v oblasti  bezpečnosti práce a ochrany zdravia vyplývajúce zo zákona č. 330/1996   Z. z. o BOZP v znení neskorších predpisov, zabezpečiť dodržanie úloh požiarnej ochrany podľa zákona č. 314/2001 Z. z. o ochrane pred požiarmi v znení neskorších  predpisov a vykonávacej vyhlášky MV SR č. 121/2002 Z. z. o požiarnej prevencii v znení neskorších predpisov, vrátane vecí tu  vnesených a uložených, podľa účelu tejto zmluvy.

5.	Nájomca je povinný umožniť zodpovednému pracovníkovi prenajímateľa vstup do   prenajatých  nehnuteľností  za účelom kontroly spôsobu a účelu využívania prenajatej nehnuteľnosti, za prítomnosti osoby poverenej nájomcom.      

6.	Prenajímateľ môže vstúpiť do prenajatých priestorov bez prítomnosti osoby   poverenej nájomcom iba v prípadoch nebezpečenstva – živelnej pohromy, havárií, a pod. za predpokladu, že sa vopred pokúsil o tomto kroku hodnoverným spôsobom informovať nájomcu alebo zodpovednú osobu nájomcu.

7.	Nájomca je povinný  bez zbytočného  odkladu  oznámiť  prenajímateľovi   každú        haváriu, poruchu a potrebu  opravy alebo údržby, ak nemajú  charakter  bežných  opráv a údržby a umožniť vykonanie týchto opráv. V opačnom prípade nájomca  zodpovedá za škodu, ktorá nesplnením povinnosti vznikla.

8.	Nájomca sa zaväzuje realizovať stavebné úpravy na predmete nájmu  presahujúce rámec bežných opráv len s predchádzajúcim súhlasom  prenajímateľa. Rozsah úprav a spôsob financovania si zmluvné strany upravia dodatkom k tejto zmluve.

9.	Nájomca je povinný udržiavať poriadok, bezpečnosť a čistotu predmetu nájmu  a okolia, nerušiť nočný pokoj a dodržiavať pravidlá občianskeho spolužitia.

10.	Nájomca zodpovedá za prípadné škody vzniknuté na predmete nájmu v plnom rozsahu.

11.	V prípade hrubého alebo opakovaného porušenia povinností vyplývajúcich z právnych predpisov alebo tejto zmluvy nájomcom je oprávnený prenajímateľ zmluvný vzťah  ukončiť s okamžitou platnosťou.

12.	Nájomca nie je oprávnený bez súhlasu vlastníka prenechať nebytový priestor, ktorý je predmetom nájmu, do podnájmu tretím osobám.

VI.  SPOLOČNÉ  A  ZÁVEREČNÉ USTANOVENIA

1.	Zmluvné strany môžu meniť obsah tejto zmluvy a prijímať dodatky k tejto zmluve po vzájomnej dohode a to len v písomnej forme.

2.	Pre vzťahy neupravené touto zmluvou platia ustanovenia zákona č. 116/1990 Zb. o nájme a podnájme nebytových priestorov v znení neskorších predpisov a Občianskeho zákonníka.

3.	Práva a povinnosti vyplývajúce z tejto zmluvy prechádzajú bez obmedzenia na právnych nástupcov zmluvných strán. Zmluvné strany sa zaväzujú vzájomne a bez zbytočného odkladu informovať o zabezpečení prechodu práv a záväzkov z tejto zmluvy na právnych nástupcov.

4.	Zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia  na webovom sídle Mestskej časti Košice – Juh www.kosicejuh.sk (§ 47a ods.1  Občianskeho zákonníka).

5.	Zmluva je vyhotovená v štyroch rovnopisoch, z ktorých po dva rovnopisy obdrží každá zmluvná strana.

  V Košiciach, dňa ................................  		V Košiciach, dňa ................................

..............................................                                      ......................................................
     PRENAJÍMATEĽ                                                                NÁJOMCA  
     
      MČ Košice – Juh                                                            .
    zastúpená starostom                                                               
JUDr. Jaroslavom Hlinkom